Оцу шираллера дуьйна схьа, Тахана даллалца еха йолучу, сайн "нохчолан" оьмарах со соу а, цец а вуьхуш. И сан оьмаралла хадо гIерташ кхин хIумма цахилча а тоьар дара, кху тIахьарчу масийта б1ешарахь, сан сица оьрсе "кхолла" лууш гIазакхийн-советин-гIазакхийн идеологин хьегна долу къа а. Суна хаьа, церан цу тIехь ницкъ цакхачаран бахьна, сан кхолламна тIехь лаьтташ болу Дэлан къинхетам хиларна дуйла. Хастам бо ас Цунна, хастам. Со Цо, бусалба кхолларна а, оцу аззалера дуьйна схьа, сайн къомаха со Цо цаваккхарна а. ТIейогIучу ханна а, изза Шен къинхетам, сайна тIехь латтабар, ас Цуьнга деха а доьху.